
  REFERAT

Privind prelungirea prin act adiţional a contractului de  închiriere                                pentru imobilul în care se desfăşoară activitatea Grădiniţei cu program prelungit nr.19 şi a Creşei nr. 6, arondată Grădiniţei cu program prelungit nr. 33

        Se supune spre analiză Comisiilor din cadrul Consiliului Local al Municipiului Timişoara materialul întocmit de Biroul Şcoli-Spitale-Compartiment Şcoli, privind prelungirea prin act adiţional a contractului de închiriere pentru imobilul în care se desfăşoară activitatea Grădiniţei cu program prelungit nr. 19 şi a Creşei nr. 6, arondată Grădiniţei cu program prelungit nr.33.
    Grădiniţa cu program prelungit nr.33, cu sediul în Timişoara, str. Olimpiada nr.6 este unitate de învăţământ cu personalitate juridică, având arondată Grădiniţa cu program prelungit nr. 19, fără personalitate juridică,cu sediul în Timişoara, str. Martir Leontina Bânciu nr. 5, fostă str. Ocsko Terezia, fostă str. Narciselor, care este fără personalitate juridică.
       Imobilul situat în Timişoara str. Martir Leontina Bînciu nr.5, fostă  str.Ocsko Terezia, fostă str. Narciselor   înscris în CF nr. 405657 CF vechi nr. 133760 Timişoara cu nr. top 125  compus  din  Clădire în regim D+P+1E +M cu suprafaţă construită desfăşurată de 1460,21 mp şi teren construit şi neconstruit în suprafaţă de 1883 mp a fost retrocedat dl. Krivinyi Nikolaus cu Dispoziţia nr.1661/15.06.2006, emisă în baza Legii nr.10/2001. După perioada de menţinere a afectaţiunii, de 5 ani, au fost încheiate  contracte de închiriere succesive, cu o chirie negociată de Comisia  de negociere cu terţii a Consiliului Local al Municipiului Timişoara în  cuantum de 4100 euro/lună.
      Contractul de închiriere nr.SC2015-2781/04.02.2015 încheiat în baza Hotărârii Consiliului Local nr. 31/13.02.2015, prelungit prin Act Adiţional nr.2/11.02.2016, expiră la data de 03.02.2017 şi prin adresa nr.SC2017-001053//16.01.2017, Grădiniţa cu Program Prelungit nr.19, arondată Grădiniţei cu program prelungit nr. 33 solicită prelungirea contractului de închiriere  pentru a menţine activitatea grădiniţei în acelasi  imobil. 
     Prin adresa nr. SC2017-001216/17.01.2017, proprietarul imobilului, Krivinyi Georg  cetăţean austriac, prin mandatar  av. Alexandra Răzvan Mihalcea şi-a exprimat dorinţa de a  încheia un nou contract de închiriere  în aceleaşi condiţii pe o perioadă de 12 (doisprezece) luni, cu posibilitate de prelungire prin acordul părţilor.
    Conform extrasului din procesul verbal  Nr. 1/26.01.2017 al  Comisiei  de negociere  cu terţii,  reiese că părţile, de comun acord au stabilit  încheierea unui act adiţional de prelungire a contractului de închiriere cu urmatorul continut:
- Se prelungeşte durata contractului de închiriere cu înca 1 (un) an, începând cu data de 04.02.2017  până la data de 03.02.2018.
- Contractul nou va conţine aceleasi clauze din contractul anterior, cu următoarea completare la pct.VI - Obligaţiile Locatorului, se introduce  un nou articol care va avea următorul conţinut: art.15 indice1: „Lucrăriile de reparaţii la acoperişul şi la faţada imobilului cad în sarcina locatorului (proprietarului).
Această clauză este necesară deoarece aceste reparaţii sunt necesare pentru buna desfaşurare a activitaţii în acest imobil.

Având în vedere cele de mai sus şi faptul că în prezent nu dispunem de altă locaţie  pentru  mutarea activităţii Grădiniţei cu Program prelungit nr.19 şi a Creşei nr. 6, supunem spre  aprobare  Consiliului Local;

1. Prelungirea prin act adiţional a contractului de închiriere nr. SC2015 -2781/04.02.2015 încheiat în baza HCLMT nr.31/13.02.2015 pentru imobilul situat în Timişoara str. Martir Leontina Bînciu nr. 5, fostă  str.Ocsko Terezia fostă str. Narciselor  înscris în CF nr. 405657 Timişoara, CF vechi nr. 133760, cu nr. top 125, pentru desfăşurarea activităţii Grădiniţei cu program prelungit nr. 19 şi Creşa nr.6, arondată Grădiniţei cu Program Prelungit nr.33, proprietatea dl-ui Krivinyi Georg, pe o perioadă de 12 (doisprezece) luni, începând cu data de 04.02.2017 până la data de 03.02.2018, cu o chirie lunară negociată de 4.100 euro/lună care se va plăti în lei  la cursul BNR din data de de 04.02.2017
 2. Aprobarea actului adiţional conform anexei nr.1. 

